Parlamentul  României

Camera Deputaţilor

Comisia pentru muncă şi protecţie socială

13.08.2008
Nr.27/ 135 /      
R A P O R T
asupra propunerii legislative privind

 salariul minim brut pe ţară lunar, garantat în plată

1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx.198 din 14.04.2008, cu dezbaterea pe fond în procedură obişnuită  asupra propunerii legislative privind salariul minim brut pe ţară lunar, garantat în plată.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1497/30.10.2007)

· avizul  Consiliului Economic şi Social (nr.2018/29.10.2007)


partea sindicală-aviz favorabil


partea patronală şi partea guvernamentală- aviz negativ

· avizul  favorabil al Comisiei pentru egalitate de şanse pentru femei şi bărbaţi (nr.37/312/11.07.2008)

· avizul favorabil al Comisiei juridice, de disciplină şi imunităţi (nr.31/326/ 17.06.2008)
· punctul de vedere negativ al Guvernului (nr.3121/29.11.2007).

Propunerea legislativă are ca obiect de reglementare  stablilirea salariului minim brut pe ţară lunar, garantat în plată, în funcţie de coşul minim de cosum lunar pentru o persoană.

Comisia propune Plenului Camerei Deputaţilor respingerea iniţiativei legislative din următoarele considerente:

· Coşul minim de consum lunar este reglementat prin Ordonanţa de urgenţă a Guvernului nr.217/2000.
· Codul muncii , lege organică , care potrivit art.157 reglementează modul  de stabilire a salariilor prin negocieri individuale sau colective între angajator şi salariaţi sau reprezentanţii acestora, iar potrivit art. 159 din legea mai sus menţionată salariul minim brut pe ţară garantat în plată se stabileşte prin Hotărâre de Guvern, după cosultarea sindicatelor şi patronatului. 

2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 02.07.2008 au participat, în conformitate cu prevederile art.55 din Regulamentul Camerei Deputaţilor, republicat:
· Ion Gibescu – Şef  serviciu –MMFES

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi .

5.Propunerea legislativă a fost respinsă de Senat în şedinţa din 08 aprilie 2008.

6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

